**Anexa la HCL ......../2022**

**REGULAMENT**

**DE INSTITUIRE ȘI ADMINISTRARE**

**A TAXEI SPECIALE DE SALUBRIZARE**

**ÎN U.A.T. Simeria**

 Inițiator, Avizat,

 Primar, Secretar general,

 Bedea Iulius Gelu Todor Nicolae Adrian

CUPRINS

[1. DISPOZIȚII GENERALE 3](#_Toc425085061)

[2. MODALITĂȚI DE STABILIRE A TAXEI SPECIALE DE SALUBRIZARE 7](#_Toc425085062)

[2.1. Condiții generale 7](#_Toc425085063)

[2.2 Declarații de impunere 8](#_Toc425085064)

[2.3. Modalitatea de calcul a taxei speciale de salubrizare 11](#_Toc425085065)

[3. TERMENE ȘI MODALITĂȚI DE PLATĂ A TAXEI SPECIALE DE SALUBRIZARE 14](#_Toc425085067)

[4. FACILITĂȚI PRIVIND PLATA TAXEI SPECIALE DE SALUBRIZARE 14](#_Toc425085068)

[5. GESTIONAREA VENITURILOR ȘI CHELTUIELILOR AFERENTE SERVICIULUI DE SALUBRIZARE 15](#_Toc425085069)

[6. SANCȚIUNI 15](#_Toc425085070)

[7. DISPOZIȚII FINALE 16](#_Toc425085071)

ANEXE

|  |  |
| --- | --- |
| **Anexa nr. 1** | Declarația de impunere în vederea stabilirii cuantumului taxei speciale de salubrizare datorată de proprietari de imobile persoane fizice (pentru locuința proprie şi pentru imobile închiriate altor persoane fizice) şi de chiriaşi în locuinţe proprietate de stat/U.A.T. |
| **Anexa nr. 2** | Declarația de impunere în vederea stabilirii cuantumului taxei speciale de salubrizare datorată de proprietari de imobile persoane fizice/juridice (pentru imobile închiriate persoanelor juridice) |
| **Anexa nr. 3** | Declarația de impunere în vederea stabilirii cuantumului taxei speciale de salubrizare datorată de persoane juridice proprietari de imobile, închiriate persoanelor fizice |
| **Anexa nr. 4** | Declarația de impunere în vederea stabilirii cuantumului taxei speciale de salubrizare datorată de persoane juridice (proprietari de imobile sau care desfășoară activităţi în imobile închiriate) |
| **Anexa nr. 5** | Declarația rectificativă de impunere în vederea stabilirii cuantumului taxei speciale de salubrizare datorată de proprietari de imobile (pentru locuința proprie şi cele închiriate altor persoane fizice) şi de chiriaşi în locuinţe proprierate de stat/U.A.T. |
| **Anexa nr. 6** | Declarația rectificativă de impunere în vederea stabilirii cuantumului taxei speciale de salubrizare datorată de proprietari de imobile persoane fizice/juridice (pentru imobile închiriate persoanelor juridice) |
| **Anexa nr. 7** | Declarația rectificativă de impunere în vederea stabilirii cuantumului taxei speciale de salubrizare datorată de persoane juridice proprietari de imobile, închiriate persoanelor fizice |
| **Anexa nr. 8** | Declarația rectificativă de impunere în vederea stabilirii cuantumului taxei speciale de salubrizare datorată de persoane juridice (proprietari de imobile sau care desfășoară activități în imobile închiriate) |
| **Anexa nr. 9** | Formulele de calcul ale PSSB |
| **Anexa nr. 10** | Tarifele pentru colectarea, transportul şi eliminarea deşeurilor provenite de la utilizatori, generate de activităţi de reamenajare şi/sau reabilitare interioară și/sau exterioară a spaţiilor aflate în proprietatea lor, colectarea deşeurilor de la evenimente speciale, a deşeurilor voluminoase la cerere, realizate în baza unui contract încheiat direct între operatorul de salubrizare şi generatorii de deşeuri, |

1. **DISPOZIȚII GENERALE**

Documentul de Poziție al Unităților Adminstrativ-teritoriale încheiat in vederea gestionării Proiectului „Sistem de Management Integrat al Deșeurilor în Județul Hunedoara”, aprobat de către reprezentanții tuturor unităților administrativ-teritoriale din județ, prevede că, pentru asigurarea finanțării serviciilor de colectare, transport, sortare, compostare și depozitare, precum și pentru asigurarea conformării la prevederile legislative, se stabilesc, în condițiile legii, **tarife**  si **taxe speciale în sarcina beneficiarilor acestor servicii** (utilizatori casnici și non-casnici).

Conform prevederilor:

* Legii nr. 273/2006 privind finanţele publice locale, art. 30: „(1) Pentru funcţionarea unor servicii publice locale, create în interesul persoanelor fizice şi juridice, consiliile locale (...), aprobă taxe speciale. (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. (...) (6) Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective”.
* Legii nr. 227/2015 privind Codul Fiscal, art. 454: ” Impozitele şi taxele locale sunt după cum urmează:

a) impozitul pe clădiri şi taxa pe clădiri;

b) impozitul pe teren şi taxa pe teren;

c) impozitul pe mijloacele de transport;

d) taxa pentru eliberarea certificatelor, avizelor şi autorizaţiilor;

e) taxa pentru folosirea mijloacelor de reclamă şi publicitate;

f) impozitul pe spectacole;

g) taxele speciale;

h) alte taxe locale.”

și art. 484 alin. (1)-(3): „(1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale. (2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare. (3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”

* Legii nr. 101/2006 a serviciului de salubrizare a localităţilor, republicată, cu modificările și completările ulterioare, art. 25-27:

„Art. 25 Finanţarea cheltuielilor de funcţionare, reabilitare şi dezvoltare a serviciului de salubrizare și a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevãzute la art. 43 alin. (2) din Legea nr. 51/2006 , precum şi a urmãtoarelor principii:

a) recuperarea integralã de către operatori, prin tarife, taxe speciale sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare;

b) menţinerea echilibrului contractual.

Art. 26 (1) În funcţie de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:

a) tarife, în cazul prestaţiilor de care beneficiază individual, pe bază de contract de prestare a serviciului de salubrizare;

b) taxe speciale, în cazul prestaţiilor efectuate în beneficiul întregii comunităţi locale;

c) taxe speciale, în cazul prestaţiilor de care beneficiază individual fără contract.

(2) În situaţia prevăzută la alin. (1) lit. a), autorităţile administraţiei publice locale, împreună cu operatorii au obligaţia să ţină, la zi, evidenţa tuturor utilizatorilor cu şi fără contracte de prestări servicii.

(3) Autorităţile administraţiei publice locale au obligaţia să instituie taxe speciale, conform prevederilor alin. (1) lit. c), şi să deconteze lunar operatorilor, direct din bugetul local, contravaloarea prestaţiei efectuate la utilizatorii fără contract. (4) Clasificarea activităţilor în funcţie de modul de contractare, facturare şi plată a contravalorii serviciului de salubrizare prestat se stabileşte prin regulamentul-cadru al serviciului şi se anexează la hotărârea de dare în administrare a serviciului ori la contractul de delegare a gestiunii serviciului, după caz.

(5) Cuantumul şi regimul tarifelor şi taxelor speciale ofertate/aprobate se stabilesc, se ajustează sau se modifică de către autorităţile administraţiei publice locale, în baza fişelor de fundamentare pe elemente de cheltuieli, întocmite de către operatori în conformitate cu normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de către A.N.R.S.C.

(6) În cazul operatorilor care au încheiate contracte de delegare a gestiunii pentru care tarifele ofertate nu au avut la bază o fişă de fundamentare pe elemente de cheltuieli, prima ajustare a tarifelor se va face pe baza fişei de fundamentare, întocmită de către operator, având în vedere cheltuielile realizate în ultimele 12 luni, anterioare propunerii. Nivelul tarifului rezultat nu va depăşi nivelul tarifului actual, ajustat cu indicele de creştere a parametrului de ajustare.

(7) Ajustarea ori modificarea ulterioară a tarifelor/taxelor prevăzute la alin. (6) se face de către autorităţile administraţiei publice locale, la solicitarea operatorilor, cu respectarea normelor metodologice elaborate de A.N.R.S.C.

(8) Structura şi nivelul tarifelor şi taxelor speciale vor fi stabilite astfel încât:

a) să acopere costul efectiv al prestării serviciului de salubrizare;

b) să acopere cel puţin sumele investite şi cheltuielile curente de întreţinere şi exploatare a serviciului de salubrizare;

c) să încurajeze investiţiile de capital;

d) să respecte şi să asigure autonomia financiară a operatorului.”

Art. 27 (1) Aplicarea de către operatori a unor tarife sau taxe speciale mai mari decât cele stabilite şi aprobate potrivit art. 26 este interzisă.

(2) Tarifele aprobate trebuie să conducă la atingerea următoarelor obiective:

a) asigurarea prestării serviciului de salubrizare la nivelurile de calitate şi indicatorii de performanţă stabiliţi de către autorităţile administraţiei publice locale sau, după caz, de asociaţiile de dezvoltare intercomunitară prin caietul de sarcini, regulamentul serviciului şi prin contractele de delegare a gestiunii;

b) realizarea unui raport calitate-cost cât mai bun pentru serviciul de salubrizare prestat pe perioada angajată şi asigurarea unui echilibru între riscurile şi beneficiile asumate de părţile contractante;

c) asigurarea funcţionării eficiente a serviciului de salubrizare şi a exploatării bunurilor aparţinând domeniului public şi privat al unităţilor administrativ-teritoriale, afectate serviciului de salubrizare, precum şi asigurarea protecţiei mediului.”

* O.U.G. nr. 92/2021, art. 17 alin. (5), lit. h), i) j) și k): ” (1) Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, au următoarele obligaţii: (...)

 h) să implementeze, cu respectarea prevederilor Ordonanţei Guvernului nr. 21/1992 privind protecţia consumatorilor, republicată, cu modificările şi completările ulterioare, instrumentul Economic «plăteşte pentru cât arunci», bazat pe cel puţin unul dintre următoarele elemente:

(i) volum;

(ii) frecvenţă de colectare;

(iii) greutate;

(iv) saci de colectare personalizaţi;

i) să stabilească şi să aprobe pentru beneficiarii serviciului de salubrizare tarife distincte pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a) şi sancţiunile aplicabile în cazul în care beneficiarul serviciului nu separă în mod corespunzător cele două fluxuri de deşeuri;

 j) să includă, începând cu data de 1 ianuarie 2019, în tarifele prevăzute la lit. f) pentru gestionarea deşeurilor prevăzute la lit. a) Contribuţia pentru Economia circulară prevăzută în Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, numai pentru deşeurile destinate a fi eliminate prin depozitare rezultate din aplicarea indicatorilor de performanţă prevăzuţi în contracte;

 k) să includă, începând cu data de 1 ianuarie 2019, în tarifele prevăzute la lit. f) pentru gestionarea deşeurilor, altele decât cele prevăzute la lit. a), contribuţia pentru Economia circulară prevăzută în Ordonanţa de Urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, pentru deşeurile destinate a fi eliminate prin depozitare;”

și art. 22: ”(1) În conformitate cu principiul "poluatorul plăteşte", costurile operaţiunilor de gestionare a deşeurilor se suportă de către producătorul de deşeuri sau, după caz, de deţinătorul actual ori anterior al deşeurilor.”

* Legii nr. 249/2015 privind modalitatea de gestionare a ambalajelor şi a deşeurilor de ambalaje, art. 16 alin. (1) și (4) lit. e): ”(1) Operatorii Economici sunt responsabili pentru preluarea şi valorificarea de la consumatori/utilizatori finali a ambalajelor/deşeurilor de ambalaje după cum urmează:
1. operatorii Economici care introduc pe piaţa naţională produse ambalate, operatorii Economici care importă/ achiziţionează intracomunitar produse ambalate pentru utilizare/ consum propriu sunt responsabili pentru deşeurile generate de ambalajele primare, secundare şi terţiare folosite pentru ambalarea produselor lor, cu excepţia ambalajelor de desfacere care sunt folosite pentru ambalarea, la locul de vânzare, a produselor;
2. operatorii Economici care supraambalează produse ambalate individual în vederea revânzării/redistribuirii sunt responsabili pentru deşeurile generate de ambalajele secundare şi terţiare pe care le introduc pe piaţa naţională;
3. operatorii Economici care introduc pe piaţa naţională ambalaje de desfacere, inclusiv pungi de transport din plastic, sunt responsabili pentru deşeurile generate de respectivele ambalaje;
4. operatorii Economici care dau spre închiriere, sub orice formă, cu titlu profesional, ambalaje sunt responsabili pentru respectivele ambalaje. (...)

(4) Operatorii Economici prevăzuţi la alin. (1) sunt obligaţi: (...)

e) să acopere, începând cu data de 1 ianuarie 2019, costurile pentru colectarea şi transportul, stocarea temporară, sortarea şi, după caz, pentru valorificarea deşeurilor de ambalaje gestionate prin serviciile de salubrizare stabilite potrivit prezentei legi;”

Se aprobă prezentul Regulament de instituire şi administrare a taxei speciale de salubrizare în județul Hunedoara, care se completează de drept cu prevederile legislației generale și speciale în materie.

# 2. MODALITĂȚI DE STABILIRE A TAXEI SPECIALE DE SALUBRIZARE

# 2.1. Condiții generale

(1) Pe teritoriul administrativ al U.A.T.-Simeria se instituie ***taxa specială de salubrizare***, pentru asigurarea următoarelor activități ale serviciului de salubrizare:

* colectarea separată şi transportul separat al deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat; sunt incluse aici şi deşeurile periculoase din deșeurile menajere, deșeurile din construcții și desființări şi deşeurile voluminoase colectate în cadrul campaniilor de colectare; sunt excluse de la taxa specială de salubrizare colectarea și tratarea deşeurilor stradale.
* sortarea deșeurilor reciclabile în stația de sortare;
* organizarea prelucrării, neutralizării și valorificării materiale și energetice a deșeurilor, respectiv compostarea deşeurilor biodegradabile în instalații centralizate TMB;
* administrarea depozitului conform de deşeuri;
* dezvoltarea infrastructurii tehnico-edilitare aferente serviciului de salubrizare.

(2) Taxa specială de salubrizare prevăzută de prezentul regulament se instituie începând cu cu luna octombrie 2022 si se aplică după cum urmează:

a) tuturor utilizatorilor din zona urbană a U.A.T. Simeria;

b) tuturor utilizatorilor din satele aparținătoare U.A.T. Simeria

(3) În ințelesul prezentului contract, instituirea și plata taxei speciale de salubrizare se va aplica utilizatorilor, conform Legii Salubrizării nr. 101/2006 și a dispozițiilor Art.1 paragraf (2) din prezentul Regulament.

(1) Taxa specială de salubrizare se plătește lunar de către utilizatorii serviciului de salubrizare, proprietari ai imobilelor situate pe raza U.A.T. Simeria, respectiv:

a) utilizatori casnici - persoane fizice sau juridice ce dețin în proprietate imobile cu destinația de locuință;

 b) utilizatori non-casnici - persoane fizice sau juridice ce dețin în proprietate imobile cu altă destinație decât cea de locuință.

(2) Prin excepție de la prevederile alin. (1), în cazul imobilelor proprietate publică sau privată ale statului ori ale unității administrativ-teritoriale, concesionate, închiriate, date în administrare ori în folosință, după caz, taxa specială de salubrizare reprezintă sarcina fiscală a concesionarilor, locatarilor, titularilor dreptului de administrare sau de folosință, după caz. În cazul în care concesionarii, locatarii, titularii dreptului de administrare sau de folosință, persoane de drept public, transmit ulterior altor persoane dreptul de concesiune, închiriere, administrare sau folosință a imobilului respectiv, taxa specială de salubrizare va fi datorată de prima entitate care nu este de drept public, care a primit dreptul de concesiune, închiriere, administrare sau folosință.

(3) Prin excepție de la prevederile alin. (1), în cazul imobilelor deținute în proprietate de către entități aflate sub incidența Legii nr. 85/2014 privind procedurile de prevenire a insolvenței și de insolvență sau, după caz, a Legii nr. 85/2006 privind procedura insolvenței, concesionate, închiriate, date în administrare ori în folosință altor entități de drept public sau privat, taxa specială de salubrizare reprezintă sarcina fiscală a concesionarilor, locatarilor, titularilor dreptului de administrare sau de folosință.

# 2.2. Declarații de impunere

1. În vederea calculării taxei speciale de salubrizare, proprietarii imobilelor din U.A.T. Simeria - au obligaţia depunerii pâna la data de 24.12.2022:
2. **Declaraţiei de impunere**, dată pe proprie răspundere, conform Anexelor nr. 1-4 la prezentul regulament, în situația în care nu a fost depusă nicio declarație începând cu anul 2020, precum și în cazul achiziționării unui imobil;
3. **Declaraţiei rectificative**, conform Anexelor nr. 5-8 la prezentul regulament, în cazul în care au apărut modificări în componența familială, față de precedenta declarație sau, după caz, în cazul în care au apărut modificări în structura organizatorică a entității.

(2) În cazul lipsei declarației de impunere, impunerea taxei, acolo unde ea este aplicabilă, se va face din oficiu, conform art. 4 alin (1) din prezentul regulament, începând cu data de 01 marite 2023.

(3) Utilizatorii casnici, proprietari de imobile cu destinație de locuință, au obligația depunerii declarației pentru stabilirea cuantumului taxei speciale de salubrizare, conform Anexei nr. 1 la prezentul regulament. Declaraţia se depune pentru fiecare unitate locativă deţinută, fie că este locuită de proprietar, fie că este închiriată altor persoane fizice.

(4) În cazul imobilelor deținute în proprietate de către persoanele fizice, care sunt închiriate persoanelor juridice, obligația de depunere a declarației și obligația de a achita taxa de salubrizare revin proprietarului imobilului. În acest sens se va depune declaraţia de impunere conform Anexei nr. 2 la prezentul regulament, pentru fiecare imobil deţinut. În plus, se va depune și Anexa nr. 4 pentru fiecare persoană juridică ce deține calitatea de chiriaș.

(5) În cazul imobilelor deținute în proprietate de persoane fizice sau juridice, care sunt utilizate pentru desfășurarea de profesii liberale (cabinete de avocatură, birouri de expertiză, birouri notariale, birourile executorilor judecătorești, cabinete medicale, etc.), obligația de a depune declarația și obligația de a achita taxa specială de salubrizare revin proprietarului imobilului. Persoanele care desfășoară profesii liberale și cele care au statut de sedii sociale de firme fără desășurarea de activități economice sunt asimilate utilizatorilor casnici, datorând taxa în cuantumul stabilit pentru persoanele fizice, în funcție de numărul de membri sau numărul de angajați ce desfășoară profesia respectivă. În acest sens se va depune declarația prevăzută în Anexa nr. l sau, după caz, declarația prevăzută în Anexa nr. 3 la prezentul regulament.

(6) În cazul imobilelor deținute în proprietate de către persoanele juridice, cu destinația de locuință, care sunt închiriate persoanelor fizice, obligaţia de a depune declarația şi obligația de a achita taxa de salubrizare revin proprietarului imobilului. Se va depune declaraţia prevăzută în Anexa nr. 3 la prezentul regulament, pentru fiecare imobil deținut.

(7) În cazul imobilelor deținute în proprietate de către persoanele juridice, care sunt concesionate, închiriate, date în administrare ori în folosință altor persoane juridice, obligația de a depune declarația și obligația de a achita taxa de salubrizare revin proprietarului imobilului. Se va depune declarația prevăzută în Anexa nr. 2 și declarația prevăzută în Anexa nr. 4 la prezentul regulament, pentru fiecare imobil deținut.

(8) În cazul imobilelor deținute în proprietate de către persoane juridice aflate sub incidența Legii nr. 85/2014 privind procedurile de prevenire a insolvenței și de insolvență sau, după caz, a Legii nr. 85/2006 privind procedura insolvenței, concesionate, închiriate, date în administrare ori în folosință altor entități de drept public sau privat, obligația de a declara și obligația de a achita taxa de salubrizare revin concesionarului, locatarului, titularului dreptului de administrare sau de folosință. Titularul obligației va depune declarația prevăzută în Anexa nr. 4, pentru fiecare imobil, împreună cu declarația prevăzută în Anexa nr. 2 completată de către proprietar.

(9) În cazul imobilelor proprietate publică sau privată a statului sau a unității administrativ-teritoriale, concesionate, închiriate, date în administrare ori în folosință, după caz, obligația de a depune declarația și obligația de a achita taxa de salubrizare revin concesionarilor, locatarilor, titularilor dreptului de administrare sau de folosință, după caz. În cazul în care concesionarii, locatarii, titularii dreptului de administrare sau de folosință, persoane de drept public, transmit ulterior altor persoane dreptul de concesiune, închiriere, administrare sau folosință a imobilului respectiv, prima entitate care nu este de drept public, care a primit dreptul de concesiune, închiriere, administrare sau folosință are obligația de a depune declarația și de a achita taxa specială de salubrizare. În cazul utilizatorilor casnici se va depune declarația conform Anexei nr. 1 la prezentul regulament, iar în cazul utilizatorilor non-casnici se va depune declarația conform Anexei nr. 4.

(10) Pentru imobilele care sunt locuite temporar ( case de vacanță, apartamente sau imobile locuite temporar, etc.) și nu sunt imobile de domiciliu sau de reședință, obligația de a depune declarația revine proprietarului, taxa lunară fiind calculată cu luarea în considerare a unei singure persoane. Declaraţia se depune pentru fiecare unitate locativă deţinută.

(11) Utilizatorii non-casnici proprietari de imobile au obligația depunerii declarației pentru stabilirea cuantumului taxei speciale de salubrizare conform Anexei nr. 4 la prezentul regulament pentru sediul şi pentru toate punctele de lucru în care desfășoară activități (economice sau de altă natură) pe teritoriul administrativ al Județului Hunedoara. Declaraţia se depune pentru fiecare imobil deținut. Plata taxei speciale de salubrizare este în sarcina utilizatorilor non-casnici, proprietari ai imobilelor.

(12) În cazul persoanei juridice, obligația depunerii declarației de impunere pentru stabilirea cuantumului taxei și obligația achitării acesteia revin reprezentantului legal al acesteia.

(13) În caz de deces al titularului dreptului de proprietate asupra imobilului, obligația de depunere a declarației de impunere și obligația de plată a taxei revin moștenitorului/moștenitorilor de drept.

(14) Declarațiile pentru stabilirea cuantumului taxei speciale de salubrizare se depun de către persoanele fizice/juridice care dețin imobile pe raza U.A.T. Simeria, în 2 exemplare însoțite de copie după actul de identitate/actul de înființare și de orice documente necesare pentru susținerea celor declarate, la Direcțiile/ Serviciile Fiscale Locale.

 (15) În cazul imobilelor închiriate sau concesionate proprietarul imobilului este răspunzător de plata taxei specialede salubrizare în caz de neplată a acesteia de către locatar sau concesionar potrivit art. 30, alin. (6) din Legea 196/2018 conform căruia: “ Raporturile juricice stabilite de comun acord între locator și locatar, precum și nerespectarea obligațiilor contractuale de către locatar nu absolvă proprietarul, în calitate de locator, de obligațiile sale față de asociația de proprietari sau față de furnizorii de utilități publice.”

(16) Taxa de Salubrizare are 2 componente: (I) *taxa fixă lunară*, calculată per persoană, pe baza indicelui mediu de generare a deșeurilor din anul anterior, al tarifelor distincte în vigoare ale operatorilor de salubrizare și al indicatorilor de performanță prevăzuți în Regulamentul de salubrizare al Județului Hunedoara, sub forma unui pachet de servicii de colectare, diferențiat în funcție de tipul de unitate locativă, denumit Pachetul de Servicii De Salubrizare de Bază PSSB.

(II) *Regularizarea Taxei* de salubrizare, este componenta variabilă, calculată pe baza generării reale de deșeuri pe perioada pentru care s-a impus Taxa fixă lunară, precum si prin cumularea eventualelor penalizări aplicate conform Regulamentului de Salubrizare al Județului, privind impurificarea fracțiilor de deșeuri colectate separat.

În urma depunerii declarației, utilizatorii vor primi o decizie de impunere în care se va specifica valoarea Pachetului de Servicii de Salubrizare de Bază (PSSB) datorată . Cuantumul PSSB lunar se va publica la sediul Primăriei, pe site-ul acesteia și/sau în mass-media locală și ea va cuprinde un pachet de servicii de colectare predefinit, așa cum este descris in Anexa 6 a Regulamentului de Salubrizare.

 (16) Operațiunea de regularizare a taxei speciale de salubrizare, ca mecanism al instrumentului economic ´*Plătește Pentru Cât Arunci*´ se va face la finele perioadei pentru care s-a impus PSSB, prin diferența între serviciile de salubrizare utilizate efectiv și cele cuprinse în PSSB. Suma rezultată în urma regularizării va fi achitată în termen de 30 zile de la data primirii deciziei de impunere.

(17) În cazul neprimirii deciziei de impunere până la finele primului trimestru al anului 2023, , obligația de plată subzistă, utilizatorii casnici și non-casnici având obligația de a consulta site-ul/avizierul Primăriei.

(18) Declarațiile pentru stabilirea cuantumului taxei speciale de salubrizare pot fi modificate pe parcursul perioadei de prestare a serviciului, la cererea utilizatorilor serviciului de salubrizare, prin depunerea unor declarații rectificative, întocmite conform Anexelor nr. 5-8.

(19) Declarațiile rectificative se depun în termen de maxim 30 de zile de la data apariției oricărei modificări a datelor declarației inițiale, urmând ca modificarea taxei de salubrizare să se efectueze în maxim 30 zile calendaristice de la data depunerii declarației rectificative, cu incepere de la data de întâi a lunii următoare.

(1)În cazul nedepunerii declarației pentru stabilirea cuantumului taxei speciale de salubrizare până la data de 31.03.2023, obligația de plată se va stabili din oficiu, pentru fiecare imobil deținut, după cum urmează:

a) pentru persoanele fizice: pe baza estimării unui număr de 4 persoane;

b) pentru persoanele juridice: pe baza estimării unei cantități de deșeuri reziduale de două tone/lună.

 **(**2**)** Stabilirea din oficiu a taxei speciale de salubrizare se face prin emiterea unor decizii de impunere emise în condițiile Codului de procedura fiscală.

# 2.3. Modalitatea de calcul a taxei speciale de salubrizare

1.

(1) Din taxa specială de salubrizare se asigură finanțarea următoarelor activități, conform Regulamentului serviciului de salubrizare al Judeţului Hunedoara:

1. colectarea separată și transportul separat al deșeurilor municipale și similare (al deşeurilor periculoase din deșeurile menajere cu respectarea principiilor prevăzute în O.U.G. nr. 92/2021, cu excepția celor cu regim special, colectate în cadrul campaniilor de colectare a DEEE);
2. Tratarea mecano-biologică a fracției reziduale si procesarea componentei biodegradabile separată în urma tratării;
3. Colectarea deșeurilor voluminoase în cadrul campaniilor şi la predarea în Centrele de Colectare.
4. Colectarea deșeurilor periculoase din deșeurile menajere, cu excepția celor cu regim special, la predarea în Centrele de Colectare itinerante.
5. Sortarea deșeurilor reciclabile de la persoane fizice, agenți economici/instituții publice, colectate separat;
6. Colectarea și compostarea deșeurilor verzi, biodegradabile menajere și similare colectate separat în cadrul campaniilor;
7. depozitarea controlată a deșeurilor municipale reziduale.

(2) Pentru stabilirea taxei speciale de salubrizare se vor respecta indicatorii de performanță ai serviciului public de salubrizare prevăzuți în Ordonanța de urgență nr. 92/2021 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de Urgență a Guvernului nr. 196/2005 privind Fondul pentru mediu, respectiv indicatorii de performanță prevazuți în contractele de delegare ale operatorilor de salubrizare din județul Hunedoara:

* Obligaţia de a colecta și transfera Stației de Sortare un procent de minim 23,1% de deșeuri reciclabile de plastic, metal, hârtie, carton și sticlă din cantitatea totală de deșeuri municipale și similare generate pe raza U.A.T.-ului.
* Obligaţia de a trata mecanic și transfera către Stația de Compostare un procent de minim 50% din cantitatea totală de deşeuri municipale admise în C.M.I.D. Bârcea Mare
* Obligaţia de a valorifica minim 75% din cantitatea de deșeuri reciclabile primite la Stația de Sortare, din care minim 50% din cantitatea sortată valorificabilă să fie deșeuri din ambalaje, al căror cost să facă obiectul achitării costurilor nete de colectare, transport și sortare de către OIREP-uri. (Organisme de Implementare a Responsabilității Extinse a Producătorilor de ambalaje).
* Obligația de nu utiliza ca strat de acoperire CLO -ul rezultat din procesul de biostabilizare al comonentei organice tratate in C.M.I.D., în procent mai mare de 15% din cantitatea depozitată.

(3) Având în vedere țintele menționate la alin. (2), costul unei tone de deșeuri municipale colectate în județul Hunedoara, se va determina conform formulelor de calcul cuprinse în Anexa 11 la prezentul Regulament.

 ***Notă importantă: În cazul în care se vor modifica țintele de colectare separată ale S.M.I.D. Hunedoara, atunci formulele de calcul cuprinse în Anexa 11 se vor ajusta în consecință.***

(1) Tarifele distincte ale fracţiilor deşeurilor colectate separat se calculează la aprobarea prezentului Regulament și se rectifică, daca va fi cazul, la inițiativa A.D.I. DEȘEURI Hunedoara, dacă indicatorii de performanță (țintele de colectare separată) variază semnificativ, pe baza tarifelor (lei/tonă + T.V.A.) operatorului de colectare şi transport, tarife distincte pentru gestionarea deșeurilor reciclabile și reziduale, precum şi a tarifelor operatorului staţiilor de sortare şi compostare de la C.M.I.D. Bârcea Mare.

1. La stabilirea nivelului tarifelor distincte fracțiilor de deșeuri colectate separat, care stau la baza calcului PSSB, se iau în calcul următoarele elemente:
2. datele colectate şi centralizate de către Asociația de Dezvoltare Intercomunitară DEȘEURI Hunedoara, referitoare la cantităţile de deșeuri provenite de la persoane fizice şi persoane juridice;
3. prevederile Analizei economice și Financiare, din Studiul de Fundamentare revizuit, Anexă a Contractului de delegare prin concesiune a Serviciului public de salubrizare (Evoluția tarifelor maximale);
4. contribuția la economia circulară, numai pentru deşeurile destinate a fi eliminate prin depozitare, rezultate în urma aplicării indicatorilor de performanţă prevăzuţi în contracte;
5. costurile tonei de deşeu colectat separat, determinate pe baza indicatorilor de performanta ai SMID si pe baza tarifelor aprobate ale Operatorilor de salubritate
6. veniturile rezultate din vânzarea deșeurilor reciclabile de la stația de sortare și, eventual, din vânzarea compostului rezultat de la stația de compostare, precum și cele obținute de la OIREP (Organizații de Implementare a Responsabilității Extinse a Producătorilor), raportate la cantitatea de deșeuri reciclabile valorificate;
7. facilitățile acordate privind taxa specială de salubrizare, prevăzute în Codul fiscal.
8. Pachetul de servicii de salubrizare de bază (PSSB) adresat utilizatorilor, ca parte componentă a taxei speciale de salubrizare, este calculat ca sumă de taxe distincte pentru gestionarea fracțiilor reziduale si a celor reciclabile colectate separat, așa cum rezultă din aplicarea indicatorilor de performanță asupra indicelui de generare mediu calculat pe baza cantiăților din anul precedent.
9. La nivelul U.A.T. Simeria nivelul PSSB nu va putea depăsi cu mai mult de 5% nivelul calculului aprobat conform formulelor din Anexele prezentului Regulament.

(1) Colectarea, transportul și eliminarea deșeurilor generate de activități de reamenajare și reabilitare interioară și/sau exterioară a imobilelor, colectarea deşeurilor de la evenimente speciale, precum şi a deşeurilor voluminoase la cerere se va realiza în baza unui contract încheiat direct între operatorul de salubrizare și generatorii de deșeuri.

(2) Pentru activitățile menționate la alin. (1) se va plăti tariful în vigoare prevazut în Anexele prezentului Regulament.

 (3) Deșeurile reziduale depuse lângă platformele de colectare vor fi colectate ca deșeu rezidual suplimentar și vor fi incluse în calculul regularizării aplicabile pentru locatarii arondaţi, în cazul platformelor publice. Operatorul are obligația de a înregistra distinct toate aceste goliri suplimentare.

1.

Cuantumul Pachetului Servicii de Salubrizare de Bază și modificarea mecanismului de aplicare a instrumentului economic „Plăteşte pentru cât arunci” (PPCA) se vor aproba prin hotărâre a Consiliului Local numai ca urmare a modificarilor aprobate a tarifelor operatorilor, a indicatorilor de performanță, a indicilor de generare medii ai județului sau a ajustării instrumentului economic PPCA din Regulamentul de salubrizare al județului Hunedoara.

Taxa specială de salubrizare se poate actualiza conform legislației în vigoare, în funcție de următoarele criterii, dar nelimitându-se la acestea:

1. indicele de generare la nivelul U.A.T.Simeria;
2. indicele de inflație la servicii;
3. creșterea costurilor la elementele componente ale tarifului operatorului de salubrizare, dezvoltarea infrastructurii tehnico-edilitare a S.M.I.D.

**3. TERMENE ŞI MODALITĂŢI DE PLATĂ A TAXEI SPECIALE DE SALUBRIZARE**

1. Taxa specială de salubrizare, prin componenta PSSB, se datorează lunar, cu termen de plată până în data de 15 a lunii următoare celei în care s-a prestat serviciul de salubrizare, daca utilizatorii au depus declaratia de salubrizare. Plata taxei se poate face şi anticipat, odata cu depunerea Declarației de Salubrizare. Regularizarea taxei, dacă este cazul, va avea loc anul următor și se datorează în termen de 30 de zile de la impunerea ei.
2. Pentru utilizatorii care nu au depus declarația de salubrizare pâna la data prevăzută la Art.3, alin (1), Autoritatea locală va impune din oficiu Taxa de salubrizare cu termen de plata până la data de 31 martie 2023.

(3) Cu titlu de excepție, utilizatorii casnici și non-casnici care au dobândit/finalizat imobile, au obligația depunerii declarației în termen de 30 de zile de la data dobândirii/finalizării și datorează taxa specială de salubrizare începând cu data de întâi a lunii următoare celei în care au dobândit/finalizat imobilul. Taxa se calculează/datorează proporțional cu numărul lunilor rămase din anul în curs.

(4) Taxa specială de salubrizare plătită în plus se compensează sau se restituie, după caz, în condiţiile prevăzute de Codul de procedură fiscală.

(5) Pentru recuperarea sumelor datorate cu titlu de taxă specială de salurbizare se aplică măsurile de urmărire și executare silită prevăzute de Codul de procedură fiscală.

(6) Taxa specială de salubrizare se încasează prin casieriile Serviciilor/Direcțiilor Fiscale Locale, direct în contul Primăriei,sau prin alte modalități stabilite de Consiliul Local.

 **4. FACILITĂȚI PRIVIND PLATA TAXEI SPECIALE DE SALUBRIZARE**

 (1) Cetățenilor care lipsesc din localitate cel puțin 15 de zile consecutive dintr-o luna calendaristică și probează acest fapt cu documente justificative de tip viză de flotant, contracte de muncă în strainătate, bilet de călătorie dus-întors etc., li se va recalcula proporțional taxa de salubrizare datorată.

(2) Facilitățile fiscale se acordă beneficiarilor acestora începând cu luna următoare celei în care a fost depusă cererea împreună cu documentele justificative.

(3) În cazuri de deces/înstrăinare a imobilului/dizolvare a societății, taxa de salubrizare va fi sistată începând cu data de întâi a lunii următoare celei în care a avut loc decesul/înstrăinarea imobilului/dizolvarea societății. Sistarea plății/obligației de plată se face pe bază de cerere însoțită de documente justificative.

# (4) Categoriile de beneficiari ai facilităților fiscale/scutiri de la plata taxei speciale de salubrizare se stabilește prin hotărâre a Consiliului Local, în conformitate cu prevederile legale în vigoare.

# 5. GESTIONAREA VENITURILOR ȘI CHELTUIELILOR AFERENTE SERVICIULUI DE SALUBRIZARE

(1) Serviciul Fiscal al Adminsirtației Locale care colectează taxa specială stabilită pentru serviciul de salubrizare, are următoarele atribuții:

a) urmărește depunerea declarațiilor de către persoanele fizice și juridice și asigură înregistrarea acestora;

b) încasează prin casieria instituţiei de la persoane fizice și juridice taxele speciale stabilite în temeiul Hotărârii Consiliului Local;

c) ține evidența sumelor datorate/încasate defalcat pe tipuri de beneficiari;

d) întocmește evidențe cu persoanele beneficiare de scutiri/facilități de la plata taxei speciale de salubrizare;

e) asigură depunerea în contul special constituit pentru administrarea taxei de salubrizare a sumelor încasate în numerar la casierie;

f) operează în evidențele proprii regularizările, rectificările, scutirile și reducerile prevăzute de actele normative/administrative în vigoare;

(2) Plata contravalorii serviciilor de salubrizare se realizează direct către operatorii serviciilor de salubrizare, pe baza facturilor însoțite de detalierea cantităților/ serviciilor prestate, avizate la plată de către A.D.I. DEȘEURI Hunedoara.

(3). A.D.I. DEȘEURI Hunedoara va monitoriza activitățile de colectare, transport, sortare, compostare și depozitare a deșeurilor menajere și similare din Județul Hunedoara. Sumele obținute din taxa specială de salubrizare și din regularizări ori din penalizări vor fi utilizate pentru acoperirea cheltuielilor de întreținere, funcționare și dezvoltare a serviciului public de salubrizare.

(4) Soldul rămas neutilizat la sfârșitul anului bugetar va fi folosit în anul următor, cu aceeași destinație.

# SANCȚIUNI

(1) Declarațiile de impunere/declarațiile rectificative depuse după expirarea termenelor stabilite, declarațiile incomplete și/sau neconforme cu datele reale se sancționează în condițiile legii.

(2)Stabilirea taxei speciale de salubrizareîn baza declarațiilor se va face sub rezerva verificării ulterioare. În cazul declarării unor date eronate sau false privind numărul de persoane sau a altor informații necesare calculării taxei, obligația de plată se va stabili retroactiv, în cunatum penalizator de 2 ori mai mare începând cu data de la care taxa a fost datorată, pe baza datelor furnizate de asociațiile de proprietari, de Serviciul Public Comunitar Local de Evidență a Persoanelor, etc. Totodată, declararea neconformă cu realitatea atrage răspunderea contravențională sau penală, după caz.

(3) Neplata taxei la termenele stabilite, respectiv întârzierea la plată, atrage după sine calculul şi plata majorărilor de întârziere, precum şi aplicarea măsurilor de executare silită prevăzute de legislația specială în vigoare.

(4) Neconformarea la obligația de a colecta selectiv deșeurile municipale se sancționează conform Regulamentului serviciului de salubrizare și al legislației în vigoare.

# DISPOZIȚII FINALE

1. Prezentul regulament-cadru intră în vigoare din luna octombrie 2022.

(2) Regularizarea Taxei de salubrizare va începe după centralizarea datelor privitoare la cantitățile de deșeuri colectate si tratate.